Document ID: 32004R0133

Kommissionens forordning (EF) nr. 133/2004
af 27. januar 2004
importlicensansøgninger indgivet i januar 2004 i forbindelse med de toldkontingenter for oksekød, der er fastsat ved Rådets afgørelse 2003/452/EF for Republikken Slovenien
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1),
under henvisning til Kommissionens forordning (EF) nr. 2673/2000 af 6. december 2000 om gennemførelsesbestemmelser for det toldkontingent for oksekød, der ved Rådets afgørelse 2003/452/EF er fastsat for Republikken Slovenien(2), særlig artikel 4, stk. 4, og
ud fra følgende betragtning:
De mængder oksekød med oprindelse i Slovenien, der er omfattet af toldkontingenterne med løbenummer 09.4082 og 09.4122, er fastsat i artikel 1 i forordning (EF) nr. 2673/2000. Efter samme forordnings artikel 2 fordeles mængden på to perioder, hvoraf den første løber fra 1. januar til 30. juni. Den mængde oksekød, for hvilken der blev indgivet importlicensansøgninger for kontingentet med løbenummer 09.4082, har en sådan størrelse, at alle ansøgninger kan imødekommes fuldt ud. Der blev ikke indgivet ansøgninger for kontingentet med løbenummer 09.4122 -
UDSTEDT FØLGENDE FORORDNING:
Artikel 1
De importlicensansøgninger, der blev indgivet fra 1. til 12. januar 2004 i forbindelse med det i artikel 1, stk. 2, i forordning (EF) nr. 2673/2000 omhandlede kontingent med løbenummer 09.4082, imødekommes fuldt ud.
Artikel 2
Denne forordning træder i kraft den 28. januar 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. januar 2004.

Labels: 3
17
18